[εδ]οξε τηι βουλη[ι] και τωι δημωι των συνεδρω[ν] [γ]νωμη επειδη συμβεβηκεν την τε περαν [χω]ραν μεσημβρια[ν]ων πολεμον ανεπαγγελτον ημιν εξενεγκαντων και πολλα και μεγαλα ασε[β]ησαντων εις το ιερον του απολλωνος και εις τους εσχατους κινδυνους αγαγοντων την πολι[ν] ιστριανοι συνγενεις και φιλοι και ευνοοι υπαρχοντες του δημου εξαπεστειλαν πλοια τε μακρ[α] και στρατιωτας τους βοηθησοντας ημιν ταξαντες επι τουτων ναυαρχον αυτοκρατορα ηγησαγοραν μονιμου ανδρα καλον και αγαθον ος παραγενομενος την τε πολιν και την χωραν και τους λιμενας μεθ ημων τε και των συνμαχων διεφυλαξεν το τε φρουριον το εν αγχιαλωι απηλλοτριωμενον και κατεχομενον υπο των πολεμιων διο συνεβαινεν την τε πολιν και τας προσοδους μεγαλα βλαπτεσθαι εκπολιορκησας μ[ε]θ ημων τε και των αλλων συμμαχων κατερειψε ει[ς] εδαφος εν τε τωι επιπλωι τωι επ αγχιαλον των εναντιων επιθεμενων τωι στολωι διακινδυνευσα[ς] προς πλειονας των τε πολεμιων εκρατησεν και πλοιον αυτανδρον ελαβε μεθ ημων τε και των αλλων συμμαχων ομο[ιω]ς δε και εν ταις αποβασεσιν παραβολωτερον εαυτον διδους εις τους αγωνας και εν τοις λοιποις απασιν φιλοκινδυνως αγωνιζομενος επι προτερηματων δια παντος εγεινετο και τους στρατιωτας εαυτου προθυμους και χρησιμους εν τω[ι] πολεμωι δια παντος παρειχετο οπως ουν ο δημος ε[υχ]αριστων φαινηται και τειμων τους αγαθους των ανδρων τυχηι αγα[θ]ηι δεδοχθαι τηι βουληι και τωι δημωι επαινεσαι μεν επι τουτοις τον δημον τον ιστριανων φιλον οντα και συγγενη και συμμαχον και επι τωι πενψαι ναυαρχον ηγησαγοραν μονιμου και αποκαταστησαι τας εψηφισμενας ιστριανοις τιμας στ[ε]φανωσαι δε και ηγησαγοραν μονιμου χρυσωι στεφανω[ι] εν τοις διονυσιοις και εικονι χαλκηι εν οπλοις επ εμ[β]ολου και αναθειναι την εικονα εις το ιερον του απολλωνος του ιατρου και γραψαι το ψηφισμα την βα[σ]ιν [α]ναγγειλαι δε τας τειμας και εν ιστρωι εν τοις συν[τελουμεν]οις αγωσιν α[ε]ι ποιουμενους την αναγγε[λιαν τους -----------------].
Scythia Minor — Istros-Histria — decree of Apollonia — 2nd c. BC — SEG 19.468; cf. 24.1097 — IGBulg I² 388bis; cf. V 5137
 2nd c. BC 